CentOS

CentOS (nama panjang: Community Enterprise Operating System, juga dikenali dengan nama CentOS Linux) ialah salah satu daripada edaran Linux yang telah ditamatkan, menawarkan platform pengkomputeran disokong komuniti yang percuma dan bersumberkan bebas, memiliki fungsi yang serasi dengan sumber asalnya, Red Hat Enterprise Linux (RHEL). Pada bulan Januari 2014, CentOS mengumumkan penyertaan rasmi di bawah Red Hat tetapi kekal berkecuali dengan RHEL di bawah pengurusan pentadbiran CentOS yang baru.

Keluaran CentOS pertama ialah pada bulan Mei 2004, dikeluarkan sebagai CentOS versi 2, merupakan cabang daripada RHEL versi 2.1AS. Semenjak versi 8, CentOS secara rasminya menyokong seni bina x86-64, ARM64, dan POWER8 manakala seni bina pemproses IA-32 disokong menerusi versi yang dikeluarkan sehingga CentOS versi 6. Sejak Disember 2015, keluaran AltArch untuk CentOS 7 menyokong seni bina IA-32, Power ISA dan varian ARMv7hl dan AArch64 di bawah seni bina ARM. CentOS versi 8 dikeluarkan pada 24 September 2019.

Pada bulan Disember 2020, Red Hat secara mengejutnya mengumumkan pengguguran pembangunan CentOS bagi meneruskan pembangunan CentOS Stream, edaran Linux di bawah RHEL. Pada bulan Mei 2021, Gregory Kurtzer, salah seorang daripada pengasas CentOS membangunkan projek Rocky Linux sebagai misi lanjutan daripada objektif pembangunan CentOS.

 Sejarah 

CentOS pada mulanya dibina berasaskan kepada binaan CAOS Linux, edaran Linux berdasarkan RPM yang dimulakan oleh Gregory Kurtzer pada tahun 2002. Pada bulan Jun 2006, David Parsley, pembangun utama yang membangunkan sistem pengendalian Tao Linux (sistem yang diklon berdasarkan RHEL) mengumumkan penamatan Tao Linux serta kemajuannya kepada pembangunan CentOS. Pengguna Tao Linux berpindah kepada edaran CentOS menerusi .

Pada bulan Julai 2009, terdapat laporan di dalam surat terbuka yang dihantar melalui laman web Projek CentOS yang mengatakan bahawa salah seorang daripada pengasas CentOS, Lance Davis dikatakan menghilangkan diri pada tahun 2008. Lance tidak lagi menyumbang kepada projek ini, namun kekal memiliki pegangan ke atas pendaftaran domain CentOS dan akaun PayPal. Pada bulan Ogos 2009, pasukan CentOS dilaporkan telah menghubungi Lance dan mengambil kembali pegangan ke atas domain centos.info dan centos.org.

Pada bulan Julai 2010, CentOS melepasi sistem pengendalian Debian sebagai edaran Linux yang paling popular untuk kegunaan pelayan web, hampir 30% dalam kesemua pelayan web berasaskan Linux menggunakan CentOS. Pada bulan Januari 2012, Debian kembali mendahului senarai.

Pada bulan Januari 2014, Red Hat mengumumkan bahawa mereka akan menaja Projek CentOS, selepas berlaku beberapa siri huru-hara dalam komuniti yang mendukung CentOS. Menurut Red Hat, "mereka akan membantu mengembangkan platform yang sangat berguna kepada kepentingan pembangun bersumber terbuka yang mengintegrasikan teknologi dari dalam dan di sekeliling sistem pengendalian ini". Dengan pengumuman ini, pemilikan tanda dagangan CentOS akan dipindah milik kepada Red Hat serta memiliki sejumlah ketua pembangun CentOS. Walau bagaimanapun, mereka masih lagi berada di bawah pasukan Keterbukaan Sumber dan Piawaian Red Hat yang beroperasi secara berasingan daripada pasukan Red Hat Enterprise Linux. Lembaga tadbir urus CentOS yang baru juga telah dibentuk.

Pada 8 Disember 2020, pasukan Projek CentOS mengumumkan bahawa pembangunan sistem ini akan dihentikan pada penghujung tahun 2021 bagi memfokuskan kepada pembangunan sistem pengendalian CentOS Stream. Pihak komuniti rata-rata tidak menerima pengumuman ini dengan baik. Sejurus selepas pengumuman ini, Gregory Kurtzer (salah seorang pengasas CentOS) mengumumkan projek baru bagi meneruskan legasi yang ditinggalkan sewaktu pembangunan CentOS sebelum diambil alih Red Hat, yang dikenali sebagai Rocky Linux.

Selain itu, dalam respon terhadap pemberhentian pengedaran CentOS ini, CloudLinux mengumumkan mereka akan membangunkan sistem pengendalian yang diberi nama AlmaLinux, yang dianggap sebagai pengganti spiritual kepada CentOS dengan sokongan komuniti. Versi stabil pertama AlmaLinux diterbitkan pada 30 Mac 2021, manakala versi stabil pertama Rocky Linux telah diterbitkan pada 21 Jun 2021.

Pada 11 Julai 2023, Red Hat mengumumkan tarikh akhir hayat (EOL) untuk CentOS 7 yang akan tamat pada 30 Jun 2024. Selepas daripada tarikh itu, repositori CentOS akan ditutup dan tiada kemaskini dan versi baharu akan diterbitkan. Sokongan terhadap CentOS 8 telah dihentikan terlebih dahulu pada 31 Disember 2021.

 Keluaran dan versi 
Pernomboran versi CentOS yang lebih terdahulu daripada versi 7 terdiri daripada dua bahagian iaitu versi utama dan versi kecil, yang berdasarkan kepada pernomboran bagi versi utama dan set kemaskini untuk Red Hat Enterprise Linux (RHEL) yang akan digunakan sebagai asas untuk pembangunan CentOS versi tertentu. Sebagai contoh, CentOS 6.5 dibina berdasarkan kepada pakej sumber RHEL versi 6 kemaskini 5 (atau dikenali sebagai RHEL versi 6.5).

Bermula dengan versi 7, pernomboran versi CentOS kemudian memasukkan bahagian ketiga iaitu cop bulan di mana kod sumber itu diterbitkan. Sebagai contoh, versi CentOS dengan nombor 7.0-1406 masih lagi dipetakan kepada set kemaskini pertama untuk RHEL 7, dengan "1406" menunjukkan bulan Jun (06) dan tahun 2014 (14) di mana kod sumber terbaru diterbitkan. Penggunaan cop bulan membolehkan pemasangan imej boleh dilakukan semula untuk kemaskini container akan datang serta awan, dan pada masa yang sama imej yang dipasang itu masih lagi mengekalkan kesesuaian dan perhubungan dengan versi utama yang berkaitan.

Sejak pertengahan tahun 2006 dan bermula dengan RHEL versi 4.4, dikenali secara rasmi sebagai Red Hat Enterprise Linux 4.0 Update 4, Red Hat mula menggunakan corak versi dan nama yang serupa dengan apa yang digunakan oleh CentOS (sebagai contoh, RHEL 4.5 atau RHEL 6.5).

Pada 10 September 2019, CentOS menangguhkan kerja-kerja berkaitan pembangunan CentOS 8.1 bagi meneruskan kerja-kerja CentOS 7.7 oleh kerana CentOS 7.x telah berada dalam fasa pengeluaran dan CentOS 8.x masih lagi dalam pembangunan dalaman. Selepas CentOS 7.7 dikeluarkan secara rasmi, sumber yang berkaitan telah dipindah kembali untuk kerja-kerja CentOS 8.

Pada 24 September 2019, CentOS secara rasminya mengeluarkan CentOS versi 8.0.

 Jadual penamatan sokongan 

Menurut jangka hayat Red Hat Enterprise Linux (RHEL), sokongan CentOS 5, 6 dan 7 akan dikekalkan sehingga 10 tahun kerana ia dibangunkan berasaskan RHEL. Sebelum itu, CentOS 4 telah disokong selama tujuh tahun.

 Versi CentOS Tarikh keluaran Kemaskini penuh Kemaskini penyelenggaraan scope="row"  2004-03-19 2006-07-20 2010-10-31  scope="row"  2005-03-09 2009-03-31 2012-02-29  scope="row"  2007-04-12 2014-01-31 2017-03-31  scope="row"  2011-11-27 2017-05-10 2020-11-30 scope="row"  2014-07-07 2020-08-06 2024-06-30 scope="row"  2019-09-24 2021-12-31 

 Versi lama 
 Versi CentOS Seni bina Versi sepadan RHEL Kernel Tarikh keluaran CentOS Tarikh keluaran RHEL Kelewatan (hari) 2.1 IA-32 2.1 2.4.9 2004-03-19 2002-05-17 728 3.1 IA-32, x86-64, IA-64, s390, s390x 3.1 2.4.21-15 2004-03-19 2003-10-23 148 3.3 IA-32, x86-64, IA-64, s390, s390x 3.3 2.4.21-20 2004-09-17 2004-09-03 14 3.4 IA-32, x86-64, IA-64, s390, s390x 3.4 2.4.21-27 2005-01-23 2004-12-12 42 3.5 IA-32 3.5 2.4.21-32 2005-06-10 2005-05-18 23 3.6 IA-32 3.6 2.4.21-37 2005-11-01 2005-09-28 34 3.7 IA-32, x86-64, IA-64, s390, s390x 3.7 2.4.21-40 2006-04-10 2006-03-17 23 3.8 IA-32, x86-64 3.8 2.4.21-47 2006-08-25 2006-07-20 36 3.9 IA-32, x86-64, IA-64, s390, s390x 3.9 2.4.21-50 2007-07-26 2007-06-15 41 4.0 IA-32, x86-64, pelbagai 4.0 2.6.9-5 2005-03-09 2005-02-14 23 4.1 IA-32, IA-64, s390 4.1 2.6.9-11 2005-06-12 2005-06-08 4 4.2 IA-32, x86-64, IA-64, s390, s390x, alpha 4.2 2.6.9-22 2005-10-13 2005-10-05 8 4.3 IA-32, x86-64, IA-64, s390, s390x 4.3 2.6.9-34 2006-03-21 2006-03-12 9 4.4 IA-32, x86-64 4.4 2.6.9-42 2006-08-30 2006-08-10 20 4.5 IA-32, x86-64, IA-64 4.5 2.6.9-55 2007-05-17 2007-05-01 16 4.6 IA-32, x86-64, IA-64, Alpha, s390, s390x, PowerPC (beta), SPARC (beta) 4.6 2.6.9-67 2007-12-16 2007-11-16 30 4.7 IA-32, x86-64 4.7 2.6.9-78 2008-09-13 2008-07-24 51 4.8 IA-32, x86-64 4.8 2.6.9-89 2009-08-21 2009-05-18 95 4.9 IA-32, x86-64 4.9 2.6.9-100 2011-03-02 2011-02-16 14 5.0 IA-32, x86-64 5.0 2.6.18-8 2007-04-12 2007-03-14 28 5.1 IA-32, x86-64 5.1 2.6.18-53 2007-12-02 2007-11-07 25 5.2 IA-32, x86-64 5.2 2.6.18-92 2008-06-24 2008-05-21 34 5.3 IA-32, x86-64 5.3 2.6.18-128 2009-03-31 2009-01-20 69 5.4 IA-32, x86-64 5.4 2.6.18-164 2009-10-21 2009-09-02 49 5.5 IA-32, x86-64 5.5 2.6.18-194 2010-05-14 2010-03-31 44 5.6 IA-32, x86-64 5.6 2.6.18-238 2011-04-08 2011-01-13 85 5.7 IA-32, x86-64 5.7 2.6.18-274 2011-09-13 2011-07-21 54 5.8 IA-32, x86-64 5.8 2.6.18-308 2012-03-07 2012-02-21 15 5.9 IA-32, x86-64 5.9 2.6.18-348 2013-01-17 2013-01-07 10 5.10 IA-32, x86-64 5.10 2.6.18-371 2013-10-19 2013-09-30 19 5.11 IA-32, x86-64 5.11 2.6.18-398 2014-09-30 2014-09-16 14 6.0 IA-32, x86-64 6.0 2.6.32-71 2011-07-10 2010-11-10 242 6.1 IA-32, x86-64 6.1 2.6.32-131 2011-12-09 2011-05-19 204 6.2 IA-32, x86-64 6.2 2.6.32-220 2011-12-20 2011-12-06 14 6.3Pandang pertama untuk CentOS 6.3, DistroWatch terbitan mingguan. IA-32, x86-64 6.3 2.6.32-279 2012-07-09 2012-06-21 18 6.4 IA-32, x86-64 6.4 2.6.32-358 2013-03-09 2013-02-21 15 6.5 IA-32, x86-64 6.5 2.6.32-431 2013-12-01 2013-11-21 10 6.6 IA-32, x86-64 6.6 2.6.32-504 2014-10-28 2014-10-14 14 6.7 IA-32, x86-64 6.7 2.6.32-573 2015-08-07 2015-07-22 16 6.8 IA-32, x86-64 6.8 2.6.32-642 2016-05-25 2016-05-10 15 6.9 IA-32, x86-64 6.9 2.6.32-696 2017-04-05 2017-03-21 15 6.10 IA-32, x86-64 6.10 2.6.32-754 2018-07-03 2018-06-19 14

 CentOS versi 7 
 Versi CentOS Seni bina Versi sepadan RHEL Kernel Tarikh keluaran CentOS Tarikh keluaran RHEL Kelewatan (hari) 7.0-1406 x86-64 7.0 3.10.0-123 2014-07-07 2014-06-10 27 7.1-1503 x86-64 7.1 3.10.0-229 2015-03-31 2015-03-05 26 7.2-1511 x86-64 7.2 3.10.0-327 2015-12-14 2015-11-19 25 7.3-1611 x86-64 7.3 3.10.0-514 2016-12-12 2016-11-03 39 7.4-1708 x86-64 7.4 3.10.0-693 2017-09-13 2017-07-31 43 7.5-1804 x86-64 7.5 3.10.0-862 2018-05-10 2018-04-10 31 7.6-1810 x86-64 7.6 3.10.0-957 2018-12-03 2018-10-30 34 7.7-1908 x86-64 7.7 3.10.0-1062  2019-09-17 2019-08-06 427.8-2003 x86-64 7.8 3.10.0-1127  2020-04-27  2020-03-30 28 scope="row"  x86-64 7.9 3.10.0-1160 2020-11-12 2020-09-29 44

 CentOS versi 8 
 Versi CentOS Seni bina Versi sepadan RHEL Kernel Tarikh keluaran CentOS Tarikh keluaran RHEL Kelewatan (hari) 8.0-1905 x86-64, ppc64le, AArch64 8.0 4.18.0-80 2019-09-24 2019-05-07 140 8.1-1911 8.1 4.18.0-147 2020-01-15 2019-11-05 71 8.2-2004 8.2 4.18.0-193 2020-06-15 2020-04-28 48 8.3-2011 8.3 4.18.0-240 2020-12-07 2020-11-03 34 8.4-2105 8.4 4.18.0-305 2021-06-03 2021-05-18 16 scope="row"  8.5 4.18.0-348 2021-11-16 2021-11-09 7

 Keluaran AltArch 
Keluaran AltArch ialah versi yang diterbitkan oleh Kumpulan Minat Khusus (SIG) Seni Bina Alternatif (Alternative Architecture) bagi menyokong seni bina pemproses yang tidak disokong oleh keluaran asas CentOS.

 Versi CentOS Seni bina Versi sepadan RHEL Tarikh keluaran CentOS 7.1-1503 AArch64 7.1 2015-08-04 IA-32 2015-10-12 7.2-1511 IA-32 7.2 2015-12-19 ARMv7hl 2015-12-19 PowerPC64 (TechPreview) 2015-12-19 POWER8 (le) (TechPreview) 2015-12-19 7.3-1611 ARMv7hl 7.3 2016-12-14 POWER8 (le) 2016-12-22 AArch64 2017-01-04 IA-32 2017-01-27 7.4-1708 ARMv7hl 7.4 2017-09-13 POWER8 (le) 2017-09-14 POWER7 2017-09-14 AArch64 2017-09-13 IA-32 2017-10-12 7.5-1804 ARMv7hl 7.5 2018-05-10 POWER8 LE 2018-05-10 POWER7 2018-05-10 AArch64 2018-05-10 IA-32 2018-05-10 7.6-1810 ARMv7hl 7.6 2018-12-03 POWER8 (le) 2018-12-03 PowerPC9 2018-12-03 AArch64 2018-12-03 IA-32 2018-12-03 7.7-1908 ARMv7hl 7.7 2019-09-17 POWER7 2019-09-17 POWER8 (le) 2019-09-17 POWER9 2019-09-17 AArch64 2019-09-17 IA-32 2019-09-17

 Sokongan seni bina 

Sehingga versi 8, CentOS menyokong penuh pemasangan untuk seni bina pemproses dari jenis x86-64, POWER8 dan ARM 64-bit. Manakala, seni bina pemproses berikut hanya disokong dalam versi-versi tertentu:

 IA-32 dalam semua varian, tidak disokong sejak CentOS 7.
 IA-32 tanpa Pemanjangan Alamat Fizikal (PAE), tidak disokong sejak CentOS 6.
 IA-64 (seni bina Intel Itanium), hanya disokong dalam CentOS 3 dan 4.
 PowerPC 32-bit (sistem Apple Macintosh dan PowerMac yang menggunakan pemproses PowerPC G3 atau G4), sokongan beta tersedia dalam CentOS 4.
 Sistem kerangka utama IBM (eServer zSeries dan S/390), tidak disokong sejak CentOS 5.
 Alpha, hanya disokong dalam CentOS 4.
 SPARC, sokongan beta hanya menerusi CentOS 4.

Sejak Disember 2015, CentOS 7 keluaran AltArch tersedia untuk seni bina pemproses ARM dari varian ARMv7hl dan AArch64 dan terdapat rancangan untuk menyokong varian lain dalam seni bina ARM. Sokongan ARM merupakan hasil daripada usaha komuniti yang dikoordinasi menerusi Kumpulan Minat Khusus AltArc. CentOS 7 yang dikeluarkan AltArc juga tersedia untuk seni bina IA-32 dan Power ISA (cip POWER7 dan POWER8).

Versi CD nyata untuk CentOS tersedia menerusi laman mirror.centos.org. Manakala imej nyata USB boleh but untuk CentOS boleh dicipta secara manual atau dengan menggunakan program UNetbootin.

Imej CentOS juga terdapat dalam perkhidmatan awan Amazon EC2, dalam bentuk prasiap dan Amazon Machine Images (AMI) yang telah diterbitkan.

 Repositori 
Terdapat tiga repositori utama, mengandungi pakej perisian yang membentuk pengedaran utama CentOS:

 base : mengandungi pakej yang membentuk titik keluaran CentOS, dan dikemaskini apabila kemaskini yang betul diterbitkan secara rasmi dalam bentuk imej ISO.
 updates : mengandungi pakej yang digunakan dalam keluaran berkaitan tampalan kerentanan, nyahpepijat atau kemaskini tambahan, diterbitkan sebagai kemaskini biasa dalam titik keluaran tersebut. Kemaskini tambahan dan nyahpepijat yang dikeluarkan dalam cara ini biasanya diterbitkan untuk sistem yang tidak serasi dengan keluaran dari repositori CentOS-Fasttrack.
 addons : mengandungi pakej yang diperlukan untuk membina pakej-pakej yang membentuk edaran utama CentOS, namun tidak disediakan oleh edaran induk Linux iaitu RHEL.

Projek CentOS juga menawarkan beberapa repositori tambahan yang mengandungi pakej perisian yang tidak disediakan oleh repositori asal base dan updates. Repositori itu termasuklah:
 CentOS Extras :  mengandungi pakej yang menawarkan kefungsian tambahan tanpa mengakibatkan hilang keupayaan keserasian dengan edaran induk atau kemaskini komponen dasar.
 CentOSPlus : mengandungi pakej yang melakukan naik taraf untuk beberapa komponen dasar CentOS, mengubah CentOS supaya ianya tidak kelihatan begitu sama dengan kandungan yang terdapat dalam edaran induk RHEL.
 CentOS-Testing : sebagai destinasi ujian bagi pakej-pakej sebelum ianya dihantar ke CentOSPlus dan CentOS Extras. Pakej yang ditawarkan mungkin atau mungkin tidak menggantikan pakej teras CentOS dan ianya tidak dijamin untuk berfungsi dengan baik.
 CentOS-Fasttrack : mengandungi fail nyahpepijat dan kemaskini tambahan yang diterbitkan dari masa ke semasa. Pakej diterbitkan dengan cara ini akan bertindak sebagai calon bagi penambahan di dalam keluaran akan datang.
 CR (Continuous Release) : mengandungi pakej yang tersedia secara umum yang bakal diterbitkan untuk keluaran CentOS akan datang. Pakej-pakej ini disediakan bagi tujuan pengujian dan kemaskini tampalan, sehingga kemaskini rasmi diterbitkan dalam bentuk ISO.
 debuginfo : mengandungi pakej dengan simbol penyahpepijatan yang dicipta apabila pakej utama telah dibina.
 contrib : mengandungi pakej yang disumbang oleh pengguna CentOS yang tidak bertindan dengan mana-mana pakej edaran utama.
 Software Collections : mengandungi perisian dengan versi yang lebih tinggi berbanding dengan edaran teras.

 Nota tambahan 

 Rujukan 

Kategori:Edaran Linux
Kategori:Edaran Linux x86-64